32011R1215
L 310/1
SLUŽBENI LIST EUROPSKE UNIJE
24.11.2011.
UREDBA VIJEĆA (EU) br. 1215/2011
od 24. studenoga 2011.
o izmjeni Uredbe (EZ) br. 131/2004 o određenim mjerama ograničavanja u pogledu Sudana
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 215. stavak 1.,
uzimajući u obzir Odluku Vijeća 2011/423/ZVSP od 18. srpnja 2011. o mjerama ograničavanja protiv Sudana i Južnog Sudana i stavljanju izvan snage Zajedničkog stajališta 2005/411/ZVSP (1), donesenu u skladu s poglavljem 2. glavom V. Ugovora o Europskoj uniji,
uzimajući u obzir zajednički prijedlog visokog predstavnika Unije za vanjske poslove i sigurnosnu politiku i Europske komisije,
budući da:
(2)
Vijeće je 30. svibnja 2005. donijelo Zajedničko stajalište 2005/411/ZVSP (2) o mjerama ograničavanja protiv Sudana.
(2)
Vijeće je 18. srpnja 2011. donijelo Odluku 2011/423/ZVSP o mjerama ograničavanja protiv Sudana i Južnog Sudana i o stavljanju izvan snage Zajedničkog stajališta 2005/411/ZVSP. Odluka 2011/423/ZVSP izmijenila je područje primjene mjera ograničavanja uvedenih Zajedničkim stajalištem 2005/411/ZVSP, koje je stavljeno izvan snage.
(3)
Uredbu Vijeća (EZ) br. 131/2004 (3) trebalo bi, stoga, na odgovarajući način izmijeniti.
(4)
Kako bi se osigurala učinkovitost mjera predviđenih ovom Uredbom, ova Uredba mora stupiti na snagu odmah nakon objave,
DONIJELO JE OVU UREDBU:
Članak 1.
Uredba (EZ) br. 131/2004 mijenja se kako slijedi:
(1)
Naslov se zamjenjuje sljedećim:
(2)
Članak 2. zamjenjuje se sljedećim:
„Članak 2.
Zabranjeno je:
(a)
pružati tehničku pomoć u vezi s vojnim aktivnostima i osiguravanjem, izradom, održavanjem i upotrebom oružja i povezanog materijala svih vrsta, uključujući oružje i streljivo, vojna vozila i opremu, opremu za paravojna djelovanja, kao i njihove rezervne dijelove, izravno ili neizravno bilo kojoj osobi, subjektu ili tijelu u Sudanu ili Južnom Sudanu ili za korištenje u Sudanu ili Južnom Sudanu;
(b)
osiguravati financiranje ili pružati financijsku pomoć u vezi s vojnim aktivnostima, uključujući posebno bespovratna sredstva, zajmove i osiguranje izvoznog kredita za bilo kakvu prodaju, dostavu, prijenos ili izvoz oružja i povezanog materijala, ili za pružanje povezane tehničke pomoći, izravno ili neizravno bilo kojoj osobi, subjektu ili tijelu u Sudanu ili Južnom Sudanu ili za korištenje u Sudanu ili Južnom Sudanu.”
(3)
U članku 4. stavku 1. umeće se sljedeća točka:
„(e)
potpora procesu reforme sigurnosnog sektora Južnog Sudana.”
(4)
Članak 5. zamjenjuje se sljedećim:
„Članak 5.
Članci 2. i 3. ne primjenjuje se na zaštitnu odjeću, uključujući neprobojne prsluke i vojne kacige, koja se privremeno izvozi u Sudan ili Južni Sudan za potrebe osoblja Ujedinjenih naroda, osoblja Unije ili njezinih država članica, predstavnika medija, djelatnika na humanitarnim i razvojnim poslovima i povezanog osoblja te se koristi isključivo za njihovu osobnu upotrebu.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 24. studenoga 2011.